2021-2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo

2 priedas

**2021–2030 METŲ LIETUVOS RESPUBLIKOS KULTŪROS MINISTERIJOS KULTŪROS IR KŪRYBINGUMO PLĖTROS PROGRAMOS PAŽANGOS PRIEMONĖS NR. 08-001-04-01-01 „AUKŠTOS MENINĖS VERTĖS, ĮVAIRAUS IR ĮTRAUKAUS KULTŪROS TURINIO PRIEINAMUMO DIDINIMAS“ VEIKLOS NR. 11** **„PROJEKTAS „SOCIALINIS RECEPTAS““** **PROJEKTŲ FINANSAVIMO SĄLYGŲ APRAŠAS NR. 1**

|  |
| --- |
| **VEIKLOS AR POVEIKLĖS, KURIOMS NUSTATOMOS PROJEKTŲ FINANSAVIMO SĄLYGOS, PAVADINIMAS** |
| Pagal 2021-2030 metų Lietuvos Respublikos kultūros ministerijos kultūros ir kūrybingumo plėtros programos, patvirtintos Lietuvos Respublikos Vyriausybės 2021 m. rugsėjo 29 d. nutarimu Nr. 781 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos patvirtinimo“, pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo, patvirtinto Lietuvos Respublikos kultūros ministro 2022 m. kovo 10  d. įsakymu Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“, 11 veiklą „Projektas „Socialinis receptas““ projektų finansavimo sąlygų aprašą (toliau – Aprašas) finansuojama kultūros ir kūrybinių veiklų, paslaugų ar užsiėmimų ciklų organizavimas ir vykdymas senatvės pensijos amžiaus sulaukusiems asmenims. |

**STEBĖSENOS RODIKLIAI (Pažangos priemonės veiklos rezultato rodiklis)**

|  |  |  |  |
| --- | --- | --- | --- |
| **Rodiklio pavadinimas** | **Rodiklio kodas** | **Matavimo vienetai** | **Siektina reikšmė ir pasiekimo data** |
| Gyventojų pasitenkinimas kultūros paslaugų prieinamumu | R-08-001-04-01-01-02 | Procentai | 70,1  (2026) |

|  |
| --- |
| **Rodiklių aprašymo kortelės** |
| Netaikoma. |

|  |
| --- |
| **SPECIALIEJI FINANSAVIMO REIKALAVIMAI** |
| **1. Taikomi teisės aktai** |
| Teisės aktai, kuriais vadovaujamasi rengiant, teikiant ir vertinant jungtinius projektus (toliau – JP), priemonių įgyvendinimo planą (toliau - PĮP), JP projekto paraiškas, priimant sprendimus dėl JP ir JP projektų finansavimo, sudarant JP ir JP projektų sutartis ir įgyvendinant JP ir JP projektus, finansuojamus pagal šį Aprašą:  1. 2021–2030 metų nacionalinis pažangos planas, patvirtintas Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“;  2. 2021 – 2030 metų Lietuvos Respublikos kultūros ministerijos kultūros ir kūrybingumo plėtros programa, patvirtinta Lietuvos Respublikos Vyriausybės 2021 m. rugsėjo 29 d. nutarimu Nr. 781 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos patvirtinimo“;  3. Projektų, finansuojamų valstybės biudžeto lėšomis, administravimo ir finansavimo taisyklės, patvirtintos Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“ (toliau – Taisyklės);  4. 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašas, patvirtintas Lietuvos Respublikos kultūros ministro 2022 m. kovo 10 d. įsakymu Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04- 01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“;  5. Socialinio recepto iniciatyvos vykdymo tvarkos aprašas, patvirtintas Lietuvos Respublikos sveikatos apsaugos ministro 2023 m. sausio 5 d. įsakymu Nr. V-18 „Dėl socialinio recepto iniciatyvos vykdymo tvarkos aprašo patvirtinimo“.  Taip pat vadovaujamasi ir „Kurk Lietuvai“ atlikta analize „Laisvalaikio, kultūros ir meno poveikis sveikatai: Socialinio recepto galimybės žmonėms su negalia ir vyresnio amžiaus žmonėms Lietuvoje“[[1]](#footnote-1).    Apraše vartojamos sąvokos:  **Edukacinės paslaugos ciklas** – kūrybingumo, kultūros ar meno užsiėmimų grupė (ne mažiau nei 4 užsiėmimai), organizuojama tiems patiems asmenims. |
| **2. Reikalavimai projektams, pareiškėjams ir partneriams** |
| 2.1. Atrankos būdas – planavimo būdu atrenkamas JP.  2.2. Galimas JP pareiškėjas – VšĮ Centrinė projektų valdymo agentūra.  2.3. JP partneriai negalimi.  2.4. Pagrindinis JP tikslas – įgyvendinti grupę JP projektų, kuriais siekiama didinti senatvės pensijos amžiaus sulaukusių žmonių, patiriančių vienišumo jausmą ar psichologinių problemų įtrauktį į socialinį gyvenimą, laisvalaikio užimtumą, mažinti vienišumą ir taip gerinti jų psichikos sveikatą.  2.5. JP ir JP projektų veikloms, finansuojamoms pagal šį Aprašą, įgyvendinti iš viso numatyta – 250 000 Eur Lietuvos Respublikos valstybės biudžeto lėšų.  2.6.  Finansavimo forma – dotacija.  2.7. Finansuojamoji dalis yra iki 100 proc. visų tinkamų finansuoti projekto išlaidų.  2.8. JP siekiama šio rodiklio:   |  |  |  | | --- | --- | --- | | **Rodiklio pavadinimas** | **Matavimo vienetai** | **Siektina reikšmė ir pasiekimo data** | | Tinkamų finansuoti išlaidų dalis nuo pasirašytų JP projektų sutarčių bendros vertės | Procentai | 75  (2024) | | Skirtingose savivaldybėse įgyvendintų JP projektų skaičius | Vnt. | 13  (2024) |   2.9. JP turi būti įgyvendintas ir rodiklis pasiektas iki 2024 m. gruodžio 31 d.  2.10. JP įgyvendinimui skelbiamas vienas kvietimas teikti JP projektų paraiškas.  2.11. JP vykdytojas, laikydamasis lygiateisiškumo, nešališkumo, skaidrumo, profesionalumo, efektyvumo, konfidencialumo principų, inicijuoja JP, prižiūri ir užtikrina tinkamą JP įgyvendinimą.  2.12. JP vykdytojas turi atlikti skaidrią ir viešą JP projektų atranką ir užtikrinti, kad būtų atrinkti JP projektai, atitinkantys projektų atrankos kriterijus.  2.13. JP vykdytojas parengia ir prieš paskelbdamas suderina su Lietuvos Respublikos kultūros ministerija ir Lietuvos Respublikos sveiktos apsaugos ministerija kvietimą teikti JP projektų paraiškas pagal Taisyklių 14 priede nustatytą formą.  2.14. JP vykdytojas, sudaręs finansavimo sutartis su JP projektų vykdytojais, pateikia  savivaldybės, kurioje vykdoma veikla, visuomenės sveikatos biurui preliminarius edukacinių paslaugų ciklo užsiėmimų sąrašus.  2.15. JP projekto vykdytojas turi informuoti apie numatomus edukacinius paslaugų ciklo užsiėmimus savivaldybės, kurioje vykdoma veikla, visuomenės sveikatos biurą ne vėliau kaip likus dviem savaitėms iki užsiėmimo. |
| **3. Reikalavimai jungtinio projekto projektams ir jungtinio projekto projektų pareiškėjams** |
| 3.1. JP projektų atrankos būdas – konkursas.  3.2. Galimi JP projektų pareiškėjai – viešieji ir privatūs juridiniai asmenys, teikiantys kultūros ir meno paslaugas. JP projekto pareiškėjas gali pateikti vieną paraišką.  Tuo atveju, jeigu JP projekto pareiškėjas turi padalinius keliose iš Aprašo 7.1 papunktyje nurodytų savivaldybių, JP projekto pareiškėjas gali teikti kelias paraiškas, atitinkamai pagal savivaldybę.  3.3. JP projektų partneriai negalimi.  3.4. Finansuojama JP projektų veikla – kultūros ir kūrybinių veiklų, paslaugų ar užsiėmimų ciklų organizavimas ir vykdymas senatvės pensijos amžiaus sulaukusiems asmenims.  3.5. Edukacinės paslaugos ciklo užsiėmime turi dalyvauti nuo 5 iki 10 senatvės pensijos amžiaus sulaukusių asmenų.  3.6. 1 užsiėmimo trukmė – ne trumpesnė nei 1 ak. val.  3.7. JP projektų veikloms, finansuojamoms pagal šį Aprašą, įgyvendinti iš viso numatyta – 242 516 Eur Lietuvos Respublikos valstybės biudžeto lėšų.  3.8. Finansavimo forma – dotacija.  3.9. Didžiausia galima JP projekto finansuojamoji dalis sudaro 100 proc. visų tinkamų finansuoti projekto išlaidų. Netinkamos finansuoti išlaidos ir JP projekto tinkamų finansuoti išlaidų dalis, kurios nepadengia JP projektui skiriamo finansavimo lėšos, turi būti finansuojamos iš JP projekto vykdytojo lėšų.  3.10. Mažiausia JP projekto finansavimo lėšų suma – 1 201 Eur.  3.11. Didžiausia JP projekto finansavimo lėšų suma:  3.11.1. Vilniaus m., Kauno m., Klaipėdos m., Panevėžio m., Šiaulių m. savivaldybėse įgyvendinamo JP projekto – 6 003 Eur;  3.11.2.  Rokiškio raj., Visagino, Anykščių raj, Telšių raj., Marijampolės, Biržų raj., Druskininkų, Tauragės raj. Savivaldybėse įgyvendinamo JP projekto – 3 002 Eur.  3.12. JP projektai turi būti įgyvendinti ir rodikliai pasiekti iki 2024 m. lapkričio 30  d.  3.13. JP projekto vykdytojas turi užtikrinti tikslinės grupės (senatvės pensijos amžiaus sulaukusių) asmenų surinkimą edukacinių paslaugų ciklų įgyvendinimui.  3.14. JP projektais siekiama šių rodiklių:   |  |  |  | | --- | --- | --- | | **Rodiklio pavadinimas** | **Matavimo vienetai** | **Siektina reikšmė ir pasiekimo data** | | Senatvės pensijos amžiaus sulaukusiems asmenims suorganizuotų meno ir kultūros edukacinių paslaugų užsiėmimų skaičius | užsiėmimai | N/A  (2024) | | Jungtinio projekto (JP) projektų veiklose dalyvavusių senatvės pensijos amžiaus sulaukusių asmenų bendras skaičius | asmenys | N/A  (2024) | | Jungtinio projekto (JP) projektų veiklose dalyvavusių senatvės pensijos amžiaus sulaukusių unikalių asmenų skaičius | asmenys | N/A  (2024) |   3.15. Skirtinguose edukacinių paslaugų cikluose gali dalyvauti tie patys tikslinės grupės asmenys.  3.16. Rodiklių pasiekimo užskaitymui netaikomas reikalavimas dėl tikslinės grupės asmens visų vieno ciklo užsiėmimų išlankymo. |
| **4. Projekto tikslinės grupės** |
| JP projektų veiklos turi būti skirtos šiai tikslinei grupei:  asmenys, sulaukę Lietuvos Respublikos socialinio draudimo pensijų įstatyme nustatyto senatvės pensijos amžiaus, ypatingą dėmesį skiriant vienatvę ir socialinę atskirtį patiriantiems asmenims. |
| **5. Horizontaliųjų principų reikalavimai** |
| JP projekto paraiškoje privalo būti nurodyta JP projekto atitiktis horizontaliesiems principams:  - **darnus vystymasis** (tvarios veiklos, kurias vykdant laikomasi klimato ir aplinkos apsaugos standartų, užimtumo skatinimas, skurdo ir socialinės atskirties mažinimas, kultūros savitumo išsaugojimas, tausojantis vartojimas ir pan.);  - **lygios galimybės ir nediskriminavimas** (dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, etninės priklausomybės, religijos, negalios ir kt.);  - **inovatyvumas** (taikomos naujos technologijos, kuriami ar diegiami inovatyvūs bei kūrybiški sprendimai ir pan.). |
| **6. Europos Sąjungos pagrindinių teisių chartijos (toliau – Chartija) reikalavimai** |
| JP ir JP projektai neturi pažeisti Chartijos pagrindinių teisių: orumo, asmenų, privataus ir šeimos gyvenimo, sąžinės ir saviraiškos laisvės, asmens duomenų, prieglobsčio ir apsaugos perkėlimo, išsiuntimo ar išdavimo atvejų, teisių į nuosavybę ir teisių užsiimti verslu, lyčių lygybės, vienodo požiūrio ir lygių galimybių, nediskriminavimo ir neįgaliųjų teisių, vaiko teisių; gero administravimo, veiksmingo teisinės gynybos, teisingumo, solidarumo ir darbuotojų teisių, aplinkos apsaugos. |
| **7. Apskritis, kurioje gali būti įgyvendinami projektai** |
| 7.1. JP projektai turi būti įgyvendinami šiame Aprašo papunktyje nurodytose savivaldybėse. Pagal Aprašą skiriamų finansavimo lėšų paskirstymas pagal savivaldybes::   |  |  |  | | --- | --- | --- | | **Apskritis** | **Savivaldybė** | **Lėšų suma, eur** | | Utenos apskritis | Anykščių raj. | 6 078,00 | | Panevėžio apskritis | Biržų raj. | 6 078,00 | | Alytaus apskritis | Druskininkų sav. | 6 078,00 | | Kauno apskritis | Kauno m. | 51 021,00 | | Klaipėdos apskritis | Klaipėdos m. | 24 312,00 | | Marijampolės apskritis | Marijampolės sav. | 10 130,00 | | Panevėžio apskritis | Panevėžio m. | 18 234,00 | | Panevėžio apskritis | Rokiškio raj. | 6 078,00 | | Šiaulių apskritis | Šiaulių m. | 18 234,00 | | Tauragės apskritis | Tauragės raj. | 6 078,00 | | Telšių apskritis | Telšių raj. | 6 078,00 | | Vilniaus apskritis | Vilniaus m. | 78 039,00 | | Utenos apskritis | Visagino sav. | 6 078,00 |   7.2. JP projekto veiklos gali būti įgyvendinamos tik vienoje pasirinktoje savivaldybėje.  7.3. Atlikus JP projektų vertinimą, konkrečioje savivaldybėje nepanaudotos lėšų sumos gali būti perskirstytos. Šios lėšos skiriamos rezervinio sąrašo projektams pagal naudos - kokybės vertinimo balus, nepriklausomai nuo JP projekto įgyvendinimo savivaldybės. |
| **8. Reikalavimai valstybės pagalbai** |
| Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo 107 straipsnyje ir *de minimis* pagalba, kuri atitinka Reglamento (ES) 2023/2831 nuostatas, neteikiama. |
| **9. Projektų atrankos kriterijai**  9.1. JP atrenkamas planavimo būdu.  9.2. Specialieji ir prioritetiniai projektų atrankos kriterijai JP nėra nustatomi.  9.3. JP turi atitikti Taisyklių 7 priede nustatytus projektų bendruosius atrankos kriterijus. |
| **10. Jungtinio projekto projektų atrankos kriterijai**  10.1. JP projektai turi atitikti Taisyklių 7 priede nustatytus projektų bendruosius atrankos kriterijus.  10.2. JP projektai turi atitikti šiuos specialiuosius ir prioritetinius projektų atrankos kriterijus: |
| |  |  |  |  |  |  |  | | --- | --- | --- | --- | --- | --- | --- | | **Eil. Nr.** | **Kriterijaus tipas** | **Kriterijus** | **Kriterijaus vertinimo metodas** | **Didžiausias galimas kriterijaus balas (Y)** | **Kriterijaus svorio koeficientas (S)** | **Didžiausias galimas kriterijaus balas, kai nustatomas svorio koeficientas** | | 1. | Specialusis | JP projekte planuojama organizuoti edukacinių paslaugų ciklus. | Vertinami JP projekte planuojamos įgyvendinti edukacinės paslaugos - turi būti organizuojami edukacinių paslaugų ciklai ir kiekvieną ciklą turi sudaryti ne mažiau kaip 4 užsiėmimai.    Atitiktis vertinama pagal pareiškėjo kartu su paraiška pateiktus dokumentus: edukacinių paslaugų ciklų aprašymą ir preliminarų tvarkaraštį. | - | - | - | | 2. | Specialusis | JP projekte planuojamų užsiėmimų veiklos skatina senatvės pensijos amžiaus sulaukusių asmenų įsitraukimą. | Vertinama JP projekte planuojamų įgyvendinti edukacinių paslaugų ciklų užsiėmimų įtrauktis - užsiėmimų veiklos turi skatinti asmenų įsitraukimą per refleksiją, tarpusavio bendravimą (socializaciją), praktinių veiklų vykdymą ir pan.    Atitiktis vertinama pagal pareiškėjo kartu su paraiška pateiktus dokumentus: edukacinių paslaugų ciklų aprašymą. | - | - | - | | 3. | Prioritetinis | JP projekto pareiškėjas turi patirties vykdyti edukacines paslaugas senatvės pensijos amžiaus sulaukusiems asmenims. | Vertinama JP projekto pareiškėjo patirtis įgyvendinant kultūros edukacines paslaugas senatvės pensijos amžiaus sulaukusiems asmenims.  JP projekto pareiškėjas iki paraiškos pateikimo dienos, bet ne anksčiau nei prieš 3 metus, turi būti įgyvendinęs bent du kultūros edukacijos paslaugų senatvės pensijos amžiaus sulaukusiems asmenims užsiėmimus.   * JP projekto pareiškėjas turi patirties – skiriami 5 balai; * JP projekto pareiškėjas neturi patirties – skiriam 0 balų.     Atitiktis vertinama pagal JP projekto pareiškėjo kartu su paraiška pateiktus dokumentus: įgyvendintų meno ir kultūros edukacijos paslaugų sąrašas (data, edukacinės paslaugos tema (trumpas aprašymas), dalyvių skaičius). | 5 | 5 | 25 | | 4. | Prioritetinis | JP projektas skatina kartų bendrystę. | Vertinama ar JP projekte yra planuojami edukacinių paslaugų užsiėmimai, į kurių vykdymą įtraukiami jaunimo amžiaus grupei (iki 29 m.) priskiriami asmenys. Jaunimo amžiaus grupei priskiriami asmenys turi būti įtraukti į bent vieno edukacinės paslaugos ciklo užsiėmimo vykdymą (būti vykdytojais arba vienu iš vykdytojų, o ne dalyviais).   * JP projekte planuojami edukacinių paslaugų užsiėmimai, į kurių vykdymą įtraukiami jaunimo amžiaus grupei (iki 29 m.) priskiriami asmenys – skiriami 5 balai; * JP projekte planuojami edukacinių paslaugų užsiėmimai, į kurių vykdymą neįtraukiami jaunimo amžiaus grupei (iki 29 m.) priskiriami asmenys – skiriama 0 balų.     Atitiktis vertinama pagal pareiškėjo kartu su paraiška pateiktus dokumentus: edukacinių paslaugų ciklų aprašymą. | 5 | 5 | 25 | | 5. | Prioritetinis | JP projekte planuojami skirtingų edukacinių paslaugų ciklai. | Vertinama JP projekte planuojamų edukacinių paslaugų įvairovė - JP projekte numatyta skirtingos tematikos, formos ir pan. edukacinių paslaugų ciklai.     * JP projekte planuojami 4 ir daugiau skirtingos tematikos, formos ir pan. edukacinių paslaugų ciklai – skiriami 5 balai; * JP projekte planuojami 3 skirtingos tematikos, formos ir pan.  edukacinių paslaugų ciklai – skiriami 4 balai; * JP projekte planuojami 2 skirtingos tematikos, formos ir pan.  edukacinių paslaugų ciklai – skiriami 3 balai; * JP projekte planuojami 1 edukacinės paslaugos ciklai – skiriama 0 balų.       Atitiktis vertinama pagal pareiškėjo kartu su paraiška pateiktus dokumentus: edukacinių paslaugų ciklų aprašymą. | 5 | 10 | 50 | | *Minimali privaloma surinkti balų suma* | | | | *25* |  |  | | *Maksimali galima balų suma* | | | | *100* |  |  |     Balas apskaičiuojamas pagal formulę, kurioje P – JP projekto surinktas balų skaičius, Y – kriterijaus gautas vertinimo balas ir S – kriterijui suteiktas svorio koeficientas:  P =  Y3 \* S3 + Y4 \* S4 + Y5 \* S5    10.3. Jei JP projektas vertinimo metu nesurenka Aprašo 10.2 papunktyje nurodytos minimalios balų sumos, paraiška atmetama. Kai JP projektams, surinkusiems vienodą galutinį balų skaičių, nepakanka pagal kvietimą teikti JP paraiškas skirtos finansavimo lėšų sumos, pirmenybė teikiama JP projektams, surinkusiems daugiau balų pagal Aprašo 10.2 papunktyje nurodytą trečiąjį prioritetinį atrankos kriterijų. Jeigu JP projektai pagal šį prioritetinį atrankos kriterijų įvertinti vienodai, pirmenybė suteikiama JP projektams, surinkusiems daugiau balų pagal Aprašo 10.2 papunktyje nurodytą antrąjį, toliau - pirmąjį prioritetinius atrankos kriterijus. Jeigu suteikti vienodi balai pagal visus Aprašo 10.2  papunktyje nurodytus prioritetinius atrankos kriterijus, šie JP projektai reitinguojami pagal paraiškos pateikimo laiką. |
| **11. Reikalavimai įgyvendinus projektų veiklas** |
| Netaikoma. |
| **12. Kiti reikalavimai** |
| 12.1. JP įgyvendinimo priežiūrai Kultūros ministerijoje sudaroma Projektų įgyvendinimo komisija, kurios sudėtį tvirtina kultūros ministras.  12.2. JP projektai, kurių įgyvendinimo laikotarpis ilgesnis nei iki 2024 m. rugpjūčio 31 d., JP vykdytojui iki 2024 m. rugsėjo 10 d. pateikia informaciją apie JP projekto veiklų įgyvendinimo pažangą. |
| **IŠLAIDŲ TINKAMUMO FINANSUOTI REIKALAVIMAI** |
| **13. Išlaidų tinkamumo finansuoti reikalavimai** |
| 13.1. JP tinkamos finansuoti išlaidos apima netiesiogines išlaidas, kurios gali sudaryti iki 3 proc. tinkamų finansuoti tiesioginių JP išlaidų.  13.2. JP ir JP projektų išlaidos negali būti patirtos iki JP ar JP projekto sutarties pasirašymo.  13.3. JP išlaidos privalo būti patirtos ir apmokėtos iki 2024 m. gruodžio 31 d. JP projektų išlaidos privalo būti patirtos ir apmokėtos iki 2024 m. lapkričio 30 d.  13.4. JP ir JP projektų išlaidos turi atitikti Taisyklių 294 punkte nustatytus bendruosius išlaidų tinkamumo finansuoti reikalavimus.  13.5. JP ir JP projektams finansuoti gali būti išmokamas avansas, didžiausia galima avanso suma nustatoma JP ir JP projekto sutartyje ir turi neviršyti Taisyklių 184 punkte nurodyto dydžio.  13.6. Pagal Aprašą, JP ir JP projektams papildomas finansavimas nenumatomas. |
| **14. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai** |
| 14.1. JP projektų tinkamos išlaidos apima JP projektų vykdytojų patirtas išlaidas teikiant edukacines paslaugas senatvės pensijos amžiaus sulaukusiems asmenims. Šios išlaidos apmokamos taikant socialinio recepto paslaugų (*socialinio recepto iniciatyva skirta asmenų, sulaukusių Lietuvos Respublikos socialinio draudimo pensijų įstatyme nustatyto senatvės pensijos amžiaus, psichologinei gerovei ir psichikos sveikatai stiprinti įtraukiant juos į ilgalaikes šiems asmenims nemokamas kultūros, sveikatingumo, neformaliojo švietimo ar kitas savivaldybės teritorijoje prieinamas veiklas*) teikimo išlaidų fiksuotąjį vieneto įkainį.  14.2. Supaprastinto išlaidų apmokėjimo suma už matavimo vienetą:  Senatvės pensijos amžiaus sulaukusiems asmenims teikiamos meno ir kultūros edukacinės paslaugos (vieno užsiėmimo), kai užsiėmime dalyvauja nuo 5 iki 10 tikslinės grupės asmenų, taikomas fiksuotasis vieneto įkainis:  **FĮ su PVM – 75,03 Eur;**  **FĮ be PVM – 69,64 Eur.**  14.3. Fiksuotąjį vieneto įkainįsudaro visos tiesiogiai su veiksmo įgyvendinimu susijusios išlaidos (pavyzdžiui, veiklas vykdančių asmenų darbo užmokesčio ir su juo susijusios išlaidos, priemonių ar prekių įsigijimo išlaidos, lankytojo bilietas ir pan.). Edukacinės paslaugos užsiėmime turi dalyvauti nuo 5 iki 10 tikslinės grupės asmenų. Užsiėmime gali dalyvauti tikslinei grupei nepriklausantys asmenys (lydintys asmenys ir (arba) jaunimas), tačiau šie asmenys neįtraukiami į rodiklių pasiekimą ir šių asmenų išlaidos nekompensuojamos iš JP projekto lėšų.  Pagal nacionalinius teisės aktus, pridėtinės vertės mokestis (PVM) yra tinkamas finansuoti ūkio subjektams, kurie pagal Lietuvos Respublikos pridėtinės vertės mokesčio įstatymą negali PVM susigrąžinti arba jo nesusigrąžina. Pagal šį Aprašą finansuojamas veiklas vykdys ūkio subjektai, kurie PVM susigrąžins ir taikys fiksuotuosius vieneto įkainius be PVM, bei, kurie PVM nesusigrąžins ir taikys fiksuotuosius vieneto įkainius su PVM.  14.4. Rodiklis, kurį pasiekus išlaidos yra atlyginamos: Senatvės pensijos amžiaus sulaukusiems asmenims suorganizuotas meno ir kultūros edukacinės paslaugos užsiėmimas.  14.5. Siekiant gauti apmokėjimą pagal fiksuotąjį vieneto įkainį, fiksuotojo vieneto įkainio rezultatui pagrįsti su mokėjimo prašymu pateikiami šie rezultato pasiekimą pagrindžiantys dokumentai (kopijos): dokumentas, įrodantis, kad užsiėmimas buvo faktiškai įvykdytas ir kuriame būtų pateikiama informacija apie užsiėmimo pavadinimą, dalyvavusius tikslinės grupės asmenis (dalyvių sąrašas, skaičius, požymis apie priklausymą tikslinei grupei) ir užsiėmimo trukmę (pavyzdžiui, dalyvių sąrašai su parašais).  Išlaidų tinkamumui, netaikomas reikalavimas dėl tikslinės grupės asmens visų vieno ciklo užsiėmimų išlankymo.  14.6. Fiksuotasis vieneto įkainis gali būti atnaujinamas kiekvienais metais kartą per metus iki N-tųjų metų I ketv. pabaigos pagal žemiau išvardintas sąlygas:   1. pagal Valstybės duomenų agentūros pateiktą (viešą) informaciją apie vartotojų kainų indeksą (toliau –VKI), lyginant su ankstesniais metais (pagal COICOP klasifikatorių „00 Vartojimo prekės ir paslaugos“**[[2]](#footnote-2)**). 2. įvertinant pasikeitusį Pridėtinės vertės mokesčio įstatyme nustatytą PVM tarifą.   Pagal aukščiau numatytas sąlygas perskaičiuotas fiksuotasis vieneto įkainis įsigalios nuo atnaujinto dydžio paskelbimo dienos ir galės būti taikomas fiksuotojo vieneto įkainio rezultatui, pasiektam po atnaujinto fiksuotojo vieneto įkainio įsigaliojimo dienos.   |  |  |  |  |  | | --- | --- | --- | --- | --- | | **X** Indeksuojama  ☐ Neindeksuojama | | | | | | **Veiklos ir (ar) išlaidos, kurioms taikomi supaprastintai apmokamų išlaidų dydžiai** | **Supaprastintai apmokamų išlaidų dydžio kodas** | **Supaprastintai apmokamų išlaidų dydžio versija** | **Supaprastintai apmokamų išlaidų dydžio pavadinimas** | **Papildoma informacija** | | Netiesioginės JP išlaidos | FN-01 | 01 | 3 proc. netiesioginių išlaidų fiksuotoji norma. |  | | Kultūros ir kūrybinių veiklų, paslaugų ar užsiėmimų ciklų organizavimas ir vykdymas senatvės pensijos amžiaus sulaukusiems asmenims | FS-01-01 | 01 | Senatvės pensijos amžiaus sulaukusiems asmenims meno ir kultūros įstaigų teikiamos edukacinės paslaugos (vieno užsiėmimo), kai užsiėmime dalyvauja nuo 5 iki 10 asmenų, taikomas fiksuotasis vieno įkainis, be PVM – 69,64 Eur. |  | | Kultūros ir kūrybinių veiklų, paslaugų ar užsiėmimų ciklų organizavimas ir vykdymas senatvės pensijos amžiaus sulaukusiems asmenims | FS-01-02 | 01 | Senatvės pensijos amžiaus sulaukusiems asmenims meno ir kultūros įstaigų teikiamos edukacinės paslaugos (vieno užsiėmimo), kai užsiėmime dalyvauja nuo 5 iki 10 asmenų, taikomas fiksuotasis vieno įkainis, su PVM – 75,03 Eur. |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [data.kurklt.lt/wp-content/uploads/2023/04/Laisvalaikio-kulturos-ir-meno-poveikis-sveikatai.pdf](https://data.kurklt.lt/wp-content/uploads/2023/04/Laisvalaikio-kulturos-ir-meno-poveikis-sveikatai.pdf) [↑](#footnote-ref-1)
2. Naudojami naujausi oficialūs statistiniai duomenys: Ūkis ir finansai (makroekonomika), Kainų indeksai, pokyčiai ir kainos, Vartotojų kainų indeksai (VKI), kainų pokyčiai, svoriai, vidutinės kainos, Vartotojų kainų indeksai (2015 m. – 100),; Individualaus vartojimo išlaidų pagal paskirtį klasifikatorius (COICOP): „00 Vartojimo prekės ir paslaugos“. Šaltinis: <https://osp.stat.gov.lt/statistiniu-rodikliu-analize#/>. [↑](#footnote-ref-2)